**Familiedag og Vilsted Sø Løb den 13.-14. september**

Familiedagen er en mulighed for at familien kan besøge skolen og opleve efterskolelivet og samværet med eleven og andre familier. Der er ”bliveweekend” og arrangementet er gratis.  
Programmet starter fredag kl. 18.00 med aftensmad og så er der ellers aktivitet og hygge for alle generationer indtil forældrecafeen åbner kl. 21.30-23.00. Indkvartering i elevværelser, telt eller campingvogn mv. Man kan også vælge at komme lørdag.  
Lørdag er der morgensamling kl. 9 og så går det løs med det store Vilsted Sø Løb. Ranum Efterskole College er vært for alle forældre, søskende og elever og alle får en virkelig flot medalje.

Tilmeldingen familiedagen er åben på Skoleplan - indtil den 9.9.2019 - se under Tilmeldinger.

**Vilsted Sø Løb den 14. september**

Vilsted Sø Løb arrangeres i samarbejde med Lions Club Løgstør, Løbet er for alle generationer og der er mange forskellige distancer. Alle elever forventes at deltage og vi forbereder os med fælles træning. Ranum Efterskole College er vært for alle forældre, søskende og elever - og alle får en virkelig flot medalje.  
Tilmelding til Vilsted Sø Løb sker på <https://www.vilstedsoeloeb.dk/> - klik på Tilmelding.  
- som almindelig deltager uden forplejning og indtast rabatkoden **Ranumes2019** inden betaling, så står der 0,- kr. Ranum Efterskole College har reserveret 900 startnumre, som udleveres fra fredag aften. (Det er nødvendigt med tilmelding til både Vilsted Sø Løbet og Familiedagen).

**Indvielse af Multikulturhusets og efterskolens nye atletik anlæg.**I forbindelse med afviklingen af Vilsted Sø Løbet indvier vi officielt det nye atletik stadion med løbe og rullebane, samt beachvolley og håndboldbaner ved Multikulturhuset. I kan prøve rulleløb og atletik aktiviteter, samt beach håndbold mv. Alle er velkommen!